open-index/open-wikipedia-markdown huggingface dataset:
Getroud met rugby (rolprent)

**Getroud met rugby - die onvertelde storie** is 'n vollengte Afrikaanse rolprent wat op 11 Maart 2011 in teaters begin draai het. Die fliek is gebaseer op kykNET se rugbydrama *Getroud Met Rugby*. Die film het 'n 13 ouderdomsperk vir taal, geweld en verlang ouerleiding.

## Storie 
Reghart Venter (Izak Davel) is 'n motorwerktuigkundige van die verkeerde kant van die treinspoor.  Hy is 'n belowende rugbyspeler, maar het die pad byster geraak.  Ná verskeie klagtes van aanranding en bakleiery kry hy 'n laaste waarskuwing - om homself reg te ruk, of om tronk toe te gaan.

Regardt se straf is om gemeenskapsdiens te doen en rugby te oefen met 'n voormalige ster van die Stryders rugbyspan, Fafa Beltrami (Altus Theart).  "Vinnige Fafa" was op sy tyd die vinnigste vleuel in die land en gewild onder die dames.  Fafa het self ook die pad byster geraak toe hy van sy vrou Kiki (Hanna Grobler) vervreem geraak het nadat hulle dogter oorlede is.

Nadat hy téén sy sin na *Potties Place* (die plaaslike Stryders-kroeg) gebring word ontmoet hy Lize (San-Marié Nel).  Hy het vir die eerste keer iets om voor te baklei.  Deur die metafoor van rugby help die twee gebroke mans mekaar weer op die regte pad.

## Genre 
Die rolprent is 'n drama.

## Hoofrolspelers 
* Altus Theart as Fafa Beltrame 
* Izak Davel as Reghart Venter
* San-Marié Nel as Lize Roos 
* Albert de Villiers as Hennie
* Johan Scholtz as Schalk Brand
* Jacques Gombault as Blackie Swart
* Hanna Grobler as Kiki Beltrame
* Heinz Winckler as J.P. Viviers
* Louis Minnaar as Pieter Venter
* Justin Strydom as mnr. du Toit
* Corine du Toit as Inge Bekker
* Ilne Nienaber as Ecstacy / Michelle
* Ruan Burger as Werner
* Marlon Roelfze as Brendan Storm
* Marcel Schoeman as man in tronk
* Mia-Anne Ferreira as Melinda
* Anel Alexander as Julia Verster
* Julie Strijdom as eienaar van pandjieswinkel
* Natania van Heerden as Mev. Roos
* Eckard Rabe as mnr. Roos
* Cobus Rossouw as man in kar

## Sien ook 
* Lys van Afrikaanse rolprente

## Verwysings 
## Eksterne skakels 
* Die film se tuisblad 
* Inligting oor die rolprent 
*
Federale Alliansie

Die **Federale Alliansie** was 'n klein Suid-Afrikaanse politieke party wat twee setels in die Suid-Afrikaanse algemene verkiesing van 1999 verower het.  Die party is in 1998 gestig en die leier was die Suid-Afrikaanse besigheidsmagnaat Louis Luyt.

In Februarie 2007 het die Federale Alliansie met die Vryheidsfront Plus saamgesmelt.

## Verkiesingsresultate 
## Sien ook 
* Lys van politieke partye in Suid-Afrika

## Verwysings 
## Eksterne skakels 
* Verkorte manifes van die Federale Alliansie
Griekse Wikipedia

Die **Griekse Wikipedia** is die Griekse uitgawe van Wikipedia, 'n gratis aanlyn ensiklopedie.
Die wikipedia is op 1 Desember 2002 begin en is die vyfde taal wat sy eie wikipedia gekry het.
Hulle skep op 15 Desember 2003 hulle 1&nbsp;000ste artikel. In Oktober 2009 het hulle reeds 45&nbsp;000 artikels gehad.

Die Wikipedia het tans  artikels en is die  grootste Wikipedia.

## Voorbeeld 
* 'n Voorbeeld van 'n Grieks-talige artikel oor Afrikaans: Αφρικάανς γλώσσα.

## Verwysings 
## Eksterne skakels 
* [//el.wikipedia.org/ Die tuisblad van die Griekse Wikipedia]
Hindi Wikipedia

Die **Hindi Wikipedia** is die Hindi uitgawe van Wikipedia, 'n gratis aanlyn ensiklopedie.
Die Wikipedia is in Julie 2003 begin.
Dit het tans  artikels, en is die  grootste Wikipedia.

In Julie 2010 kondig Google aan dat hulle saam met die Hindi-wikipediane werk om Engelse artikels na Hindi te vertaal. Na slegs 3 maande is meer as 600&nbsp;000 woorde met 'n kombinasie van Google Translate en handmatige kontrole vertaal. Hierdie gekoördineerde vertaling het tot 'n 20% groei gelei.

## Voorbeeld 
* 'n Voorbeeld van 'n Hindi-talige artikel oor Afrikaans: अफ्रीकांस भाषा.

## Verwysings 
## Eksterne skakels 
* [//hi.wikipedia.org/ Die tuisblad van die Hindi Wikipedia]
My Thuy

**My Thuy** (Viëtnamees: *Mỹ Thủy*) is 'n Viëtnamese munisipaliteit in die outonome gebied Bac Trung Bo van die provinsie Quang Binh.

'n Massamoord deur Franse militêre magte op Viëtnamese burgers het in 1947 in die dorp *My Trach* plaasgevind.
Sima Qian

**Sima Qian** (Tradisionele Chinees: 司馬遷; Vereenvoudigde Chinees: 司马迁) (ca. 145 – ca. 86 v.C.) was 'n belangrike Chinese historikus en skrywer. Hy was die samesteller van die Shiji, die eerste Chinese werk wat die bekende Chinese geskiedenis beskryf het. Hy word dan ook gesien as die "vader van Chinese geskiedenisskrywing".

## Hofhistorikus 
Sima Qian kom uit 'n familie van astroloë wat ook historiese gebeure opteken. Sy pa, Sima Tan, was tussen 140 en 110 vC. in diens van keiser Wu as *taishi ling* (太史令), die hofsterrekundige, hofastroloog en hofhistorikus, drie funksies wat oorvleuel het. Sima Qian is gebore in Longmen (龍門), naby die huidige Hancheng in Shaanxi. Volgens sy eie outobiografie (*Juan* 130) kon hy reeds op tienjarige ouderdom antieke tekste opsê. Vanaf die ouderdom van 20, finansieel ondersteun deur sy pa, het hy uitgebreide reise in die Yangzirivier-gebied onderneem. Hy was veral geïnteresseerd in historiese plekke. Na 'n tydperk van studie in die hoofstede Qi en Lu, is hy aangestel as 'n hofbeampte (Langzhong, 郎中, 'Heer van die Paleis'). Hy het militêre ekspedisies vergesel om die weste en suidweste te onderwerp. Op hierdie manier het hy Kunming in die huidige Yunnan in 111 bereik. Sy rapport is na sy terugkeer aan die keiser oorhandig.

In 110 vC. is sy pa, Sima Tan, oorlede. As hoof van die Imperiale Biblioteek het hy begin om historiese materiaal te versamel, waaruit hy uiteindelik 'n historiese oorsig wou saamstel. Sima Qian is deur hom opdrag gegee om daardie werk te voltooi. In 108, wat sy pa opgevolg het, is hy as *taishi ling* aangestel. Van daardie oomblik af het Sima Qian self bronne begin versamel, beide uit die keiserlike argiewe en uit private biblioteke. Hieruit het hy uiteindelik die Shiji saamgestel. Met betrekking tot 'n belangrike historiese bron, die Boek van Dokumente (*shujing*), is hy geadviseer deur Kong Angguo (孔安國), 'n direkte afstammeling van Konfusius en redakteur van die guwen-weergawe van daardie werk.

## Bronne 
* 
* 
* 
* 
* 

## Eksterne skakels 
*  Sima Qian
Baskiese Wikipedia

Die **Baskiese Wikipedia** (**Euskarazko Wikipedia**) is die Baskiese uitgawe van Wikipedia, 'n gratis aanlyn ensiklopedie.
Die wikipedia is op 6 Desember 2001 begin, alhoewel hulle tuisblad eers in November 2003 geskep is. Dit het tans ongeveer  artikels, en is die  grootste Wikipedia.

## Voorbeeld 
* 'n Voorbeeld van 'n Baskies-talige artikel oor Afrikaans: Afrikaans.

## Statistiek 
Die Wikipedia het tans  bladsye, waarvan  artikels is. Dit het  geregistreerde gebruikers, waarvan  as aktief gereken word. Hierdie gebruikers het in totaal  wysigings aangebring en  lêers opgelaai.

ImageSize = width:130 height:380
PlotArea  = width:35  height:300 left:50 bottom:40
AlignBars  = early
Colors =
  id:linecolor   value:rgb(0.62,0.62,0.94)
  id:rg          value:red

DateFormat = dd/mm/yyyy
Period     = from:06/12/2001 till:31/12/2010
TimeAxis   = orientation:vertical
ScaleMajor = unit:year increment:1 start:2002

PlotData=
  bar:Articles width:25 mark:(line,white) align:left fontsize:9 shift:(22,-4)
  from:06/12/2001 till:end color:rg
  at:06/12/2001  shift:(60,0) align:right text:Begin
  at:01/04/2004  shift:(60,0) align:right text:1,000
  at:28/01/2006  shift:(60,0) align:right text:5,000
  at:28/05/2006  shift:(60,0) align:right text:10,000
  at:10/07/2007  shift:(60,0) align:right text:20,000
  at:06/05/2008  shift:(60,0) align:right text:25,000
  at:12/09/2008  shift:(60,0) align:right text:30,000
  at:15/07/2009  shift:(60,0) align:right text:40,000
  at:30/12/2009  shift:(60,0) align:right text:50,000
  at:08/11/2010  shift:(60,0) align:right text:60,000

## Galery 

Lêer:Euskal award.png|Logo vir Baskiese-week (in Oktober).
Lêer:Euskalastealogo.png|2009 se Baskiese-week.
Lêer:25000artikulu.png|Baskiese Wikipedia bereik 25&nbsp;000 artikels
Lêer:Euskarazko Wikipediak 30000 artikulu.png|Baskiese Wikipedia bereik 30&nbsp;000 artikels
Lêer:40000 euskal wikipedia.png|Baskiese Wikipedia bereik 40&nbsp;000 artikels

## Verwysings 
## Eksterne skakels 
* [//eu.wikipedia.org/ Die tuisblad van die Baskiese Wikipedia]
*
XGPON

**XGPON** is die nuutste standaard vir PON-produkte wat deur die ITU goedgekeur is. Die standaard is die ITU-T G.987  reeks dokumente wat die bestaande GPON standaard ITU-T G.984  reeks dokumente vervang. Die grootste verskil tussen XGPON en GPON is dat XGPON 1:128 (GPON 1:64) splitters ondersteun en die verkeer stroom af teen 10 Gb/s (GPON 2.488 Gb/s) geskied.

## Verwysings
Malalane

: *Hierdie artikel handel oor die dorp in Mpumalanga. Vir ander gebruike, sien Malalane (dubbelsinnig).*

**Malalane** is 'n klein dorp in die ooste van Mpumalanga, Suid-Afrika. Die vorige naam *Malelane* is in 2007 amptelik verander na *Malalane*; afgelei van Swazi *eMlalani* vir "palmplek" of *lala* vir "slaap". Die N4-nasionale pad gaan deur die dorp. Malalane lê aan die suide-oewer van die Krokodilrivier wat die Krugerwildtuin se suidelike grens vorm, en is ongeveer 40 km noord van Eswatini geleë.

## Geskiedenis 
duimnael|links|'n Grafsteen vir kaptein GJ Elphick te Malalane begraafplaas.
Kaptein G.J. (Mkonto) Elphick was een van die vroegste pioniers van die area. Na sy deelname aan die Anglo-Boereoorlog (1899–1902) koop hy die ou Malelaneplaas, waar hy suksesvol katoen, lemoene, papajas, mango's en tamaties produseer. Elphic vestig ook die eerste winkel in die Malelane-omgewing. Die dorp is in Julie 1949 op die plaas Malelane geproklameer. Die naam is 'n vervorming van die Swazi-uitdrukking *emlalani* (die plek van die lalapalms).

## Distrik 
Daar word suikerriet, subtropiese vrugte en wintergroente in die distrik verbou. Daar is 'n toegangshek na die Krugerwildtuin naby die dorp.

## Sien ook 
* Lys van dorpe in Suid-Afrika

## Bron 
* 

## Verwysings 
## Eksterne skakels
Weeluis

**Weeluis** (ˈve:lɶys), ook **wandluis** (ˈvantlɶys), is ’n klein, plat en ovaal bloedsuiende insek met ’n rooibruinerige kleur, verkorte vlerke en ’n slegte reuk. Die weeluis bewoon huise, veral beddens. Dit kruip gedurende die dag weg en kom saans uit om die bloed van mense en ander soogdiere te suig. Afhangende van die temperatuur en voedselbron kan twee tot vier geslagte jaarliks voortplant. Die larwes lyk soos die volwassenes en word binne 11 weke geslagsryp.

Wetenskaplike klassifikasie: die weeluis hoort tot die familie *Cimicidae*. Die gewone weeluis word as *Cimex lecturalius* geklassifiseer.

## Woordherkoms 
*Weeluis* is afkomstig uit die Nederlandse "weegluis" (Middelnederlands *weechluus*) 'n samestelling van "weech" 'muur' en luis 'luis', so genoem omdat die luis dikwels teen die muur agter vloerlyste aangetref word. *Weech* se betekenis kan ook met wand (die binnesy van 'n ruimte of muur) oorvleuel.

Hierdie Middelnederlandse *weech* stem dan ook ooreen met die Oudfriese *wāg*, Oudengelse *wág*; Oudnoorse *veggr* en die Gotiese *waddjus*.
**Weeluis** sluit dan ook aan by die Noorse **veggedyr**, die Deense **væggelus** en die Sweedse **vägglus**.

Dieselfde *weegluis* het ook die vorme *weechluys* en *weekluis* gehad en is nouliks verwant aan *walluus* en *wantluus*/*wandluys*, laasgenoemdes die voorgangers van **wandluis** 
Die vorm *weekluis* word ná die 17de eeu slegs nog as gewestelik in Vlaams-België gebesig.

*Bedwants* is reeds in 1858 as Germanisme in die Moderne Nederlandse taal opgeteken:

*In de jongere taal als term in de dierkunde, waarin "wants" uit het Hoogduitsch is overgenomen; in zuiver Nederlandsch zegt men weegluis, ook wandluis.* 

So ook in 1873:

''De beruchte beddewants of weegluis (lat. cimex lectularius) … (houdt) in reten van muren en houtwerk haar verblijf, van waar zij 's nachts te voorschijn komt om het bloed van slapende menschen of dieren te zuigen'' 

## Verwysings
Hosni Mubarak

**Mohammed Hosni Said Mubarak** (ook wel *Moebarak*), in Arabies: محمد حسني سيد مبارك (Kafr-El-Meselha, 4 Mei 1928 – 25 Februarie 2020) het tussen 14 Oktober 1981 en 11 Februarie 2011 die amp van president van Egipte beklee.

Mubarak was aanvanklik 'n vlieënier in die Egiptiese Lugmag gewees. In 1969 word hy stafhoof en later opperbevelhebber van die Egiptiese Lugmag. In die Jom Kippoeroorlog van 1973 het hy as luitenantgeneraal geveg. In 1975 het hy vise-president geword. Na die moord op president Anwar Sadat het hy in Oktober 1981 president geword. Hy was ook van Oktober 1981 tot Januarie 1982 minister-president gewees. In Januarie 2011 het die volk in opstand teen hom gekom. Op 1 Februarie 2011 het hy verklaar dat hy nie aan die presidentsverkiesing van September 2011 gaan deelneem nie. Op 11 Februarie 2011 het hy afgetree.

## Verwysings 
## Eksterne skakels
Vlammende drankie

duimnael|regs|250px|Mengeldrankies in ligte laaie
**Vlammende drankies** sluit mengeldrankies met ’n klein hoeveelheid vlambare hoëvlakalkohol in wat ontbrand word voordat dit geniet word. Die vlamme is versierend en verander nie opvallend die geur van die drankie nie. Vlammende mengeldrankies is aanskouliker in ’n halfdonker omgewing waar die vlamme meer sigbaar is.

## Lys van vlammende drankies 
*Backdraft
*Flaming B-52
*Blue blazer
*Flaming Dr Pepper – (bevat geen Dr Pepper nie.)
*Flaming Sambuca
*Flaming Green Dragon - Creme de Menth en Everclear

## Gevare 
Vlammende drankies is vanselfsprekend ’n brandgevaar en moet nie deur onervarenes probeer word nie. Die drinkers moet daarop let dat die glase steeds warm is nadat die vlamme uitgeblus is, wat brandwonde kan veroorsaak.

## Sien ook 
* Vuur
* Alkohol
Naomi Watts

**Naomi Ellen Watts** (Shoreham, 28 September 1968) is 'n Australiese aktrise wat in Engeland gebore is.
Li Na (tennisspeler)

**Li Na** (Chinees: 李娜; pinyin: Lǐ Nà [lìnɑ̂]; gebore 26 Februarie 1982 in Wuhan) is 'n voormalige tennisspeler van die Volksrepubliek China wat in 1999 professioneel begin tennis speel het.

Li was die eerste Chinees wat vir 'n Grand Slam-toernooi geplaas is en die eerste Chinees op die wêreldranglys van top-10 tennisspelers. Daarnaas was sy die eerste Chinees wat die kwarteindstryd van 'n Grand Slam kon bereik (2006 op Wimbledon). In 2011 haal sy die eindstryd van die Australiese Ope, die eerste Chinees wat so ver kon deurdring.

Op 4 Junie 2011 maak sy haar deurbraak en word die eerste speler van Asië om 'n Grand Slam-enkelspeltitel te wen toe sy vir Francesca Schiavone van Italië met *6-4*, *7-6* op Roland Garros geklop het.

In 2014 verower sy haar tweede Grand Slam-titel deur Dominika Cibulkova met 7–6(7–3), 6–0 in die Australiese Ope te klop.

## Grand Slam-rekord 
duimnael|links|upright|Li Na in 2010
Die tabel toon Li Na se prestasie tydens elk van die Grand Slam-toernooie in vroue-enkels waaraan sy deelgeneem het:

## Verwysings 
## Eksterne skakels 
*  Li Na se ITF-profiel
*  Li Na se WTA-profiel
*
Vlieland

**Vlieland** is vanuit die weste die tweede bewoonde Nederlandse Waddesee-eiland, en lê in die provinsie Friesland. In vroeëre tye was Vlieland 'n deel van die gewes Texla. Die eiland is 'n gebiedsdeel van die gelyknamige munisipaliteit Vlieland. Aan die westekant van die eiland lê Texel en aan die ooste Terschelling.

Die munisipaliteit Vlieland tel sowat 1&nbsp;200 inwoners (2022). Met 31 inw/km² land is Vlieland na Schiermonnikoog die ylbevolkste munisipaliteit van Nederland.

Die eiland se hoogste punt is 45 m hoog.

## Geskiedenis 
Deur die stormvloed van 1287 word Vlieland van Friesland se vasteland geskei. Dit het deel uitgemaak van die proses waardeur die Waddesee gevorm is. Die noordelike deel van Texel, Eierland, was ooit 'n deel van Vlieland nie. Deur die ontstaan van die Eierlandse Gat is Eierland van Vlieland geskei. Deur verdere veranderinge in seestrome het Vlieland aan die weskus steeds verder geërodeer.

Naas Oost-Vlieland was daar nog 'n tweede dorp: West-Vlieland *(Westeynde)*. Die laaste huise word in 1736 uit hierdie dorp ontruim na tientalle jare van vloede en pogings tot wederopbou.

Tot 1942 het Vlieland aan die provinsie Noord-Holland behoort, soos Terschelling. Die Duitsers het dit verander en het die eiland by Friesland ingedeel. Na die oorlog is hierdie wysiging aan die provinsiale grens nie ongedaan gemaak nie.

Vlieland is nou 'n Fries wadde eiland, maar daar word nie Wes-Fries gepraat nie. Die oorspronklike dialek van Vlieland, Vlielands, het veral aansluiting gevind by die dialekte van Noord-Holland. Die laaste spreekster, mevrou Petronella de Boer-Zeylemaker, het in 1993 gesterf toe sy 107 jaar oud was.

## Plekke 
Die enigste dorp op die eiland is Oost-Vlieland, wat 1&nbsp;130 inwoners het (2021). 'n Tweede dorp, met die naam West-Vlieland het in 1736 in die see verdwyn.

## Bekende Vlielanders 
* Willem de Vlamingh (1640-1698), ontdekkingsreisiger wat in opdrag van die VOC die weskus van Australië gekarteer het, is in Oost-Vlieland gebore.

## Naburige munisipaliteite 
## Eksterne skakels 
* Amptelike webwerf
* Plaatsengids (beskrywing)
* AlleCijfers (statistiek)
Novak Djokovic

**Novak Djokovic**, soms ook **Đoković** gespel (Serwies: Новак Ђоковић, [nôʋaːk d͡ʑôːkoʋit͡ɕ], ; gebore 22 Mei 1987 in Belgrado), is 'n professionele Serwiese tennisspeler. Tot op hede het hy 100 enkelspel-toernooie gewen asook een dubbelspeltoernooi. Hy hou tans die rekord vir die meeste Grand Slam-titels (24) en ook die rekord vir die meeste Australiese Ope-titels (tien). Sy beroemdste oorwinnings was die Australiese Ope in 2008, 2011, 2012, 2013, 2015, 2016, 2019, 2020, 2021 en 2023, Wimbledon in 2011, 2014, 2015, 2018, 2019, 2021 en 2022, die VSA-Ope in 2011, 2015, 2018 en 2023 asook die Franse Ope in 2016, 2021 en 2023.

Djokovic is die eerste en enigste man in tennisgeskiedenis wat gelyktydig die heersende kampioen van die vier Grand Slam-toernooie op drie verskillende oppervlaktes was. Hy is die enigste man wat 'n niekalenderjaar Grand Slam in die Ope Era behaal het en die eerste een om 'n dubbelloopbaan Grand Slam te behaal. Hy is ook die enigste speler wat die Career Golden Masters op die ATP-toer voltooi het, waarin hy twee keer geslaag het. In 2023 het hy die eerste man in die geskiedenis geword wat tien Australiese Ope-enkeltitels ingepalm het.

## Grand Slam-rekord 
[duimnael|links|upright|Djokovic nadat hy die [Franse Ope in 2016 gewen het]]
[duimnael|links|upright|Djokovic word in die [Serwië|Serwiese hoofstad Belgrado verwelkom nadat hy die Australiese Ope in 2008 gewen het]]
Die tabel toon Djokovic se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
*   Amptelike webtuiste
*  Novak Djokovic se ATP-profiel
*  Novak Djokovic se ITF-profiel
*
Thomas Johansson

duimnael|links|upright|Thomas Johansson en Simon Aspelin speel dubbels.
**Karl Thomas Conny Johansson** (gebore 24 Maart 1975 in Linköping) is 'n voormalige Sweedse tennisspeler. Hy begin in 1993 om professioneel te speel en het nege toernooie op die ATP-toer gewen. Op 12 Junie 2009 besluit hy om uit professionele tennis uit te tree. Sy grootste oorwinning was die Australiese Ope in 2002.

## Grand Slam-rekord 
Die tabel toon Johansson se prestasie tydens elk van die Grand Slam-toernooie in mansenkels waaraan hy deelgeneem het:

## Eksterne skakels
Kim Clijsters

**Kim Antonie Lode Clijsters** (Nederlands: [kɪm ˈklɛistərs] ; gebore 8 Junie 1983 in Bilzen) is 'n voormalige Belgiese tennisspeler. Sy is die dogter van die voormalige sokkerspeler Lei Clijsters en die voormalige gimnastiekster Els Vandecaetsbeek.

Clijsters was op 11 Augustus 2003 die nommer-eenspeler op die wêreldranglys.

## Grand Slam-rekord 
[duimnael|links|upright|Kim Clijsters tydens die [Australiese Ope (tennis)|Australiese Ope in 2006]]
[duimnael|links|upright|Kim Clijsters tydens [Wimbledon-kampioenskap|Wimbledon in 2006]]
[duimnael|links|upright|Kim Clijsters tydens die [VSA-Ope (tennis)|VSA-Ope in 2010]]
Die tabel toon Clijsters se prestasie tydens elk van die Grand Slam-toernooie in vroueenkels waaraan sy deelgeneem het:

## Verwysings 
## Eksterne skakels 
*  Amptelike webwerf
*  Kim Clijsters se ITF-profiel
*  Kim Clijsters se WTA-profiel
*
KISS (album)

***KISS*** is die eerste album van KISS wat op 8 Februarie 1974 vrygestel is.

## Snitte en snitlengtes 
# *Strutter* – 03:10
# ''Nothin' to Lose* – 03:27
# *Firehouse* – 03:17
# *Cold Gin* – 04:22
# *Let Me Know* – 02:58
# *Kissin' Time* – 03:52
# *Deuce* – 03:06
# *Love Theme from Kiss* – 02:24
# *100,000 Years* – 03:22
# *Black Diamond'' – 05:13

## Lede 
### Kiss 
* Paul Stanley – sang, kitaar
* Ace Frehley – kitaar, sang
* Gene Simmons – sang, baskitaar
* Peter Criss – tromme, sang

## Verwysings
Hotter Than Hell

**Hotter Than Hell** is 'n album van KISS wat in 1974 vrygestel is.

## Snitte en snitlengtes 
# Got to Choose – 03:54
# Parasite – 03:01
# Goin' Blind – 03:36
# Hotter Than Hell – 03:31
# Let Me Go, Rock 'n' Roll – 02:14
# All the Way – 03:18
# Watchin' You – 03:43
# Mainline – 03:50
# Comin' Home – 02:37
# Strange Ways – 03:18
Dressed to Kill

**Dressed to Kill** is 'n album van KISS wat in 1975 vrygestel is.

## Snitte en snitlengtes 
# Room Service – 02:59
# Two Timer – 02:47
# Ladies in Waiting – 02:35
# Getaway – 02:43
# Rock Bottom – 03:54
# C'mon And Love Me – 02:57
# Anything for My Baby – 02:35
# She – 04:08
# Love Her All I Can – 02:40
# Rock and Roll All Nite – 02:49
Destroyer

**Destroyer** is 'n album van KISS wat in 1976 vrygestel is.

## Snitte en snitlengtes 
# Detroit Rock City – 05:20
# King of the Night Time World – 03:13
# God of Thunder – 04:13
# Great Expectations – 04:21
# Flaming Youth – 02:55
# Sweet Pain – 03:20
# Shout It Out Loud – 02:50
# Beth – 02:45
# Do You Love Me – 03:33
Rock and Roll Over

**Rock and Roll Over** is 'n album van KISS wat in 1976 vrygestel is.

## Snitte en snitlengtes 
# I Want You – 03:02
# Take Me – 02:53
# Calling Dr. Love – 03:41
# Ladies Room – 03:25
# Baby Driver – 03:39
# Love 'Em and Leave 'Em – 03:41
# Mr. Speed – 03:19
# See You in Your Dreams – 02:31
# Hard Luck Woman – 03:32
# Makin' Love – 03:12
Love Gun

**Love Gun** is 'n album van KISS wat in 1977 vrygestel is.

## Snitte en snitlengtes 
# I Stole Your Love – 03:04
# Christine Sixteen – 03:12
# Got Love For Sale – 03:28
# Shock Me – 03:47
# Tomorrow and Tonight – 03:38 
# Love Gun – 03:16
# Hooligan – 02:58
# Almost Human – 02:48
# Plaster Caster – 03:25
# Then She Kissed Me – 03:01
Dynasty

**Dynasty** is 'n album van KISS wat in 1979 vrygestel is.

## Snitte en snitlengtes 
# I Was Made for Lovin' You – 04:30
# 2,000 Man – 04:55
# Sure Know Something – 04:01
# Dirty Livin' – 04:27
# Charisma – 04:25
# Magic Touch – 04:42
# Hard Times – 03:31
# X-Ray Eyes – 03:46
# Save Your Love – 04:40
Sydney Tower

duimnael|links|upright|Nadere aansig van die bopunt van die toring
duimnael|upright|Die Sydney Tower

**Sydney Tower** (ook bekend as die **AMP Tower**, **AMP Centrepoint Tower**, **Centre Point Tower**) is Sydney se hoogste vrystaande struktuur en die tweede hoogste in Australië (met die Q1-gebou in Goudkus as die hoogste). Dit is ook die tweede hoogste uitkyktoring in die Suidelike Halfrond (na Auckland se Sky Tower). Die Sydney Tower se hoof uitkykplatform is egter 50&nbsp;m hoër as Auckland se Sky Tower. Dit is na die Sydney-opera en die Sydneyhawebrug een van Sydney se bekendste bakens.

Die toring troon sowat 305&nbsp;meter oor die Sydney se sentrale sakekern uit, en is geleë te 100 Market Street, tussen Pitt en Castlereagh-strate. Dit is ook toeganklik vanaf die Pitt Street Winkelsentrum. Die toring is oop vir die publiek en is een van die uitstaande toeriste trekpleisters in die stad en is geredelik sigbaar vanaf aanliggende woonbuurte.

Terwyl AMP Limited die Centrepoint winkelsentrum bestuur het, het die toring amptelik as die "AMP Tower" bekend gestaan. Nadat die Westfield-groep beheer oor die Centrepoint winkelsentrum oorgeneem het, is in Desember 2001 die naam na Sydney Tower verander. Plaaslik verwys Jan-alleman gewoonlik na die toring as Centrepoint Tower.

Die winkelsentrum aan die voet van die toring word deur die Westfield-groep bestuur maar die toring self word deur Village Roadshow Theme Parks Group bestuur. Besoekers kan kaartjies by Village of by die hek koop wat hulle toegang tot al die besienswaardighede wat deur Village Roadshow bestuur word, naamlik Sydney Tower, Wildlife World en die Sydney Akwarium).

## Geskiedenis 
Aanbou van die kantoorblok het in 1970 begin en die toring self in 1975. Openbare toegang tot die toring het 'n aanvang geneem in Augustus 1981. Die koste van die toring het AU$36 miljoen beloop.

Voor konstruksie van die toring was die hoogte van geboue in Sydney beperk tot 279&nbsp;m om dit vir watervliegtuie veilig te maak om oor die stad te vlieg. In 1998 het die byvoeg van 'n weerligafleier aan die punt van die toring die hoogte van die toring op 309&nbsp;m te staan gebring.

## Verwysings 
## Eksterne skakels 
*  *Sydney Tower Eye*
Peter Ustinov

Sir **Peter Alexander baron von Ustinov** (Londen, Verenigde Koninkryk; 16 April 1921 – Genève Switserland; 29 Maart 2004) was 'n Britse akteur, skrywer en dramatikus.

## Biografie 
duimnael|links|upright|Peter Ustinov
duimnael|links|upright|as *Nero* in *Quo Vadis* (1951)
duimnael|links|upright|in *The Sundowners* (1960)
Ustinov is gebore as kind van 'n Russies-Duitse vader en 'n Franse moeder. Hy begin sy studies by die *Westminster School* (1934-1937) en studeer daarna by die *London Theatre Studio* (1937-1939) 

Hy maak sy debuut as toneelspeler in 1938 en maak gou naam as 'n akteur. Na sy militêre diens gedurende die Tweede Wêreldoorlog brei hy sy werksaamhede verder uit en begin skryf; sy eerste sukses op hierdie gebied kom in 1951 met *The Love of Four Colonels*. Sy loopbaan as dramatikus verloop parallel met sy akteurswerk -- sy bekendste werk was *Romanoff and Juliet* in 1956. 

Van sy bekendste filmrolle sluit in *Captain Vere* in *Billy Budd* (1962), *Lentulus Batiatus* in *Spartacus* (1960); hy vertolk ook die rol van Hercule Poirot, "master detective", in die gelyknamige filmreeks (6 rolprente) gebaseer op die boeke van Agatha Christie. Die eerste hiervan is *Death on the Nile* (1978). Sy outobiografie *Dear Me* in 1977 is ook goed ontvang.

Daarnaas doen Ustinov ook "stemme". Hy is die stem van *Prins Johnn* in die Walt Disney-film Robin Hood. Hy is ook ingespan as stem vir Doctor Snuggles.

Gedurende sy loopbaan kry hy twee Oscars vir beste manlike byrol, een in 1961 vir sy rol in *Spartacus* en een vier jaar later vir sy rol in *Topkapi*. Hy word ook twee keer genomineer vir die byrol van Keiser Nero in *Quo Vadis* en vir die draaiboek van die film Hot Milions in 1968. 

Miklós Rózsa, 'n komponis en vriend, het sy *String Quartet no 1, Op. 22* (1950) aan Ustinov opgedra.

Ustinov praat vloeiend Engels, Frans, Duits, Italiaans, Russies en Spaans. Daarnaas kon hy ook Turks en moderne Grieks praat. Hy het selfs enkele Nederlandse woorde gebruik met verskynings op Nederlandse televisie.

Hy word in 1990 deur Koningin Elizabeth II tot ridder geslaan.
duimnael|Die graf in 2024.
In 2002 gaan Sir Peter Ustinov op 'n UNICEF-missie na Berlyn om vir die eerste keer na die sirkel van verenigde vriendskapsbere (*United Buddy Bears*) te kyk. Die vriendskapsbere is 'n simbool vir 'n vreedsamer wêreld tussen nasies, kulture en gelowe. Hy was vasbeslote om te verseker dat Irak ook verteenwoordig sou word in hierdie sirkel van sowat 140 lande. In 2003 open hy (as die beskermheer) die tweede uitstalling van vriendskapsbere in Berlyn.

Ustinov het sy laaste rusplek by die begraafplaas van Bursins in die Switserse kanton Vaud gevind. Sy grafplaat dra 'n kruis - ondanks sy selfidentifikasie as 'n sekulêre humanis - en die inskripsie:« SIR PETER USTINOV

1921-2004

Writer-Actor-Humanist

Musicien-Membre de l'Institut »

## Verwysings 
## Eksterne skakels 
* Peter Ustinov op die Internet-rolprentdatabasis
Andre Agassi

**Andre Kirk Agassi** (gebore 29 April 1970 in Las Vegas, Nevada) is 'n afgetrede beroepstennisspeler van die Verenigde State van Amerika. Hy is een van die suksesvolste tennisspelers in die geskiedenis en was op sy tyd die wêreldkampioen.

Agassi was die eerste tennisspeler wat al die Grand Slam-toernooie op vier verskillende oppervlakke kon wen. Roger Federer en Rafael Nadal het dit ook later vermag. Hy het die Australiese Ope in 1995, 2000, 2001 en 2003 gewen, die Franse Ope in 1999, Wimbledon in 1992 en die Amerikaanse Ope in 1993 en 1999.

Hy is sedert 2001 getroud met die voormalige no.&nbsp;1-vrouekampioen Steffi Graf. Hulle het twee kinders.

## Grand Slam-rekord 
[duimnael|links|upright|Andre Agassi tydens die [Australiese Ope (tennis)|Australiese Ope 2005]]
duimnael|links|upright|Andre Agassi in 2006
Die tabel toon Agassi se prestasie tydens elk van die Grand Slam-toernooie in mansenkels waaraan hy deelgeneem het:

## Verwysings 
## Eksterne skakels 
*  Andre Agassi se ATP-profiel
*  Andre Agassi se ITF-profiel
*
Westpacstadion

Die **Westpacstadion** (vroeër bekend as die **WespacTrust Stadion**) is 'n sportstadion in Wellington, Nieu-Seeland. Weens die stadion se vorm en silwerkleurige omhulsel staan die stadion in volksmond bekend as *Die Koekblik*.

## Geriewe en benutting 
duimnael|links|Lugbeeld van die Westpacstadion en CentrePort Wellington in 2015
duimnael|links|NZ Army-prestasie op Westpac-stadion in 2012
Dit is 'n veeldoelige stadion wat hoofsaaklik vir sportgebeurtenisse aangewend word. Dit is die tuiste van die Wellington Leeus-rugbyspan wat aan die ITM-beker deelneem. Dit is ook die primêre tuisveld van die Hurricanes wat aan Superrugby deelneem. Verder is die stadion ook die gasheer vir die Wellingtonse toernooi in die jaarlikse IRR Sewes Wêreldreeks vir nasionale sewesrugbyspanne. Die All Blacks speel ook gereeld van hulle internasionale wedstryde op die Westpacstadion.

Die Westpacstadion is ook die tuisveld van die sokkerklub Wellington Phoenix met die ondersteuners van die Phoenix wat na die stadion as die *Ring of Fire* verwys. Die Nieu-Seelandse nasionale sokkerspan (die All Whites) speel ook dikwels hier in internasionale wedstryde waaronder die kwalifiserende wedstryd teen Bahrein vir die FIFA Sokker-Wêreldbekertoernooi in 2010 wat Nieu-Seeland 1–0 gewen het. 'n Ander was die kwalifiserende wedstryd teen Meksiko vir die FIFA Sokker-Wêreldbekertoernooi in 2014 wat Meksiko met 4–2 gewen het.

Die stadion is ook reeds gebruik vir rugby leaguewedstryde. Vertoonwedstryde tussen spanne van die Australiese Voetballiga is in 2000 en 2001 op die Westpacstadion gespeel.

Krieket word dikwels gedurende somermaande op die stadion gespeel. Ander fasiliteite sluit in die Nieu-Seelandse Instituut vir Sport asook 'n kampus vir die Wellingtonse Krieketskool wat deur die Wellingtonse Krieketvereniging beheer word. Dit is tydens die Krieketwêreldbeker 2015 vir vier wedstryde gebruik. Dit was ook een van die gasheerstadions tydens die Vrouesokkerwêreldbeker 2023.

## Galery 

Lêer:Westpac Stadium Cricket luving Crowd.jpg|'n Internasionale krieketwedstryd tussen Nieu-Seeland en Wes-Indië in 2009.
Lêer:Westpac Stadium Crowd.jpg|Skare by 'n Drienasieswedstryd.
Lêer:WestpacStadium02.jpg|Ingang na die Westpacstadion.
Lêer:westpacnight.jpg|Die Westpacstadion gedurende 'n Eendagkrieketwedstryd in Januarie 2005.
Lêer:Rock2Wgtn 2008.JPG|Rock2Wgtn Paasnaweek 2008.

## Wedstryde 
### Rugbywêreldbeker 2011 
### Krieketwêreldbeker 2015 
### Rugbyliga-toetswedstryde 
### Vrouesokkerwêreldbeker 2023 
## Verwysings 
## Eksterne skakels 
*  Amptelike webwerf
*  *WestpacStadium* op ESPNcricinfo
Music from "The Elder"

**Music from "The Elder"** is 'n album van KISS wat in 1981 vrygestel is.

## Snitte en snitlengtes 
# Fanfare – 01:21
# Just A Boy – 02:25
# Odyssey – 05:36
# Only You – 04:17
# Under the Rose – 04:51
# Dark Light – 04:18
# A World Without Heroes – 02:40
# The Oath – 04:31
# Mr. Blackwell – 04:52
# Escape from the Island – 02:52
# I – 05:03
Ofcolaco

**Ofcolaco** (**Of**ficers **Co**lonial **La**nd **Co**mpany)  is 'n klein dorpie in die oostelike Limpopoprovinsie, Suid-Afrika. Die dorpie is in 1920 deur 'n groep Britse veterane van die Eerste Wêreldoorlog gestig. Hulle het grond langs die Selatirivier gekoop. Die maatskappy is egter jare later gelikwideer.

Afstammelinge van die oorspronklike offisiere woon steeds in die distrik en is trots op hul erfenis. Die huidige Ofcolaco is basies 'n dienssentrum langs die pad met 'n vulstasie, verskaffers van landboutoerusting, drankwinkel, kruidenierswinkel en 'n plaaslike mark.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Leydsdorp

**Leydsdorp**  is 'n verlate dorp in die oostelike Limpopoprovinsie, Suid-Afrika. Die dorp is 28 km suidwes van Gravelotte. 

## Geskiedenis 
Soos by talle ander dorpe in Suid-Afrika, het goud 'n groot rol gespeel in die stigting van die dorp. Die eerste goud is in 1870 deur Edward Button en James Sutherland ontdek. Dit was 'n kortstondige vonds. In 1883 doen Auguste Robert meer lonende ontdekkings. 'n Goudstormloop het hierop gevolg wat 'n tentdorp bekend as French Bob Se Kamp tot gevolg gehad het. In 1890 het die ZAR-regering besluit om 'n administrasie sentrum vir die kamp te stig. Die dorp is genoem na WJ Leyds, die staatsekretaris van die ZAR. Die mynbedrywighede het as die Selati-goudveld bekend geword. Die dorp het gou ook sy eie koerant, die *Leydsdorp Leader*, uitgegee. Die koerant het die eerste keer op 24 Augustus 1891 verskyn. Die goud het egter uitgewerk geraak en die dorp het begin wegkwyn.

## Besienswaardighede 
Die 'boomkroeg', 'n reuse kremetartboom, is welbekend op die pad tussen Gravelotte en Leydsdorp. Tot twaalf mense kon op 'n slag in die boomstam bedien word. Die Hans Merensky-natuurreservaat is in die omgewing. 

## Sien ook 
* Lys van dorpe in Suid-Afrika

## Fotogalery 
## Bronne 
* Op Pad in Suid-Afrika. B.P.J. Erasmus. 1995.
Helene Tursten

**Helene Tursten** (gebore 17 Februarie 1954 in Göteborg) is 'n Sweedse skryfster van misdaadromans wat veral met haar Inspekteur Irene Huss-reeks bekendheid verwerf het. Hierdie reeks is al in 'n aantal tale, waaronder Engels, Duits en Noors, vertaal en verfilm. Sy woon tans met haar eggenoot Krister, 'n gewese polisieman, in Sunne, Värmland.

## Lewe 
Op die ouderdom van 39 jaar is sy as gevolg van 'n rumatiese siekte genoodsaak om haar loopbaan as tandarts te staak. In 1993 het sy begin om misdaadromans te skryf.

Haar bekendste karakter is inspekteur Irene Huss, 'n vrou in haar veertigs, moeder van twee tienermeisies en gelukkig getroud met haar man Krister. Sy doen polisiespeurwerk in Göteborg in verband met moorde en probeer steeds om daarnaas nog die nodige aandag aan haar gesinslewe te gee.

## Eksterne skakels 
* Uittreksels uit die televisierolprent *Tatuerad torso*, YouTube
Schoeman

**Schoeman** of **Schoemans** kan verwys na:

## Mense 
* Beaumont Schoeman, Suid-Afrikaanse joernalis en skrywer.
* Emsie Schoeman, "Mevrou Etiket", Suid-Afrikaanse aktrise en skrywer.
* Gustav Schoeman Preller, joernalis, historikus, taalstryder, kultuurman, skrywer en literêre kritikus.
* Johan "Haas" Schoeman, flank van die Westelike Provinsie wat vir die Springbokke gespeel het.
* Karel Schoeman (1939–2017), Afrikaanse skrywer.
* Roger H. Schoemans, Vlaamse joernalis en skrywer.
* Roland Mark Schoeman, Suid-Afrikaanse swemmer.
* Stephanus Schoeman, waarnemende Staatspresident van die Zuid-Afrikaansche Republiek van 6 Desember 1860 tot 17 April 1862.
* Twee Schoemans het aan die Slag van Bloedrivier deelgeneem.

## Plekke 
* Schoemansdal, voormalige dorp in die Noord-Transvaal.
* Schoemansdrift, 'n brug oor die Vaalrivier naby Vredefort
* Schoemanshoek, dorp in die Wes-Kaap, Suid-Afrika.
* Schoemanskloofpas‎, bergpas naby Nelspruit.
* Schoemanspoort, poort op die R328-streekroete tussen Oudtshoorn en die Swartberg in die Wes-Kaap, Suid-Afrika.
* Schoemansville, dorp by die Hartbeespoortdam, later hernoem na Hartbeespoort.
Hanns Johst

[duimnael|Hanns Johst by die uitreiking van 'n NSDAP-kunsprys aan hom op 11 September 1935 deur [Alfred Rosenberg (rugkant van hom op foto gesien).]]

**Hanns Johst** (Seerhausen, 8 Julie 1890 — Ruhpolding, 23 November 1978) was 'n Duitse Naziistiese skrywer van toneelstukke, wat uit ekspressionisme gespruit het. Hy was ook die voorsitter van die Reichsschrifttumskammer.

## Werke 
* 1914: *Die Stunde der Sterbenden*
* 1916: *Der Ausländer*
* 1917: *Der Einsame*
* 1921: *Der Kreuzweg* (roman)
* 1922: *Propheten*
* 1923: *Wechsler und Händler*
* 1925: *Die fröhliche Stadt*
* 1926: *Marmelade*
* 1927: *Thomas Paine*
* 1928: *Ich glaube! Bekenntnisse* (verhandeling)
* 1933: *Standpunkt und Fortschritt* (verhandeling)
* 1933: *Schlageter*
* 1940: *Ruf des Reiches, Echo des Volkes* (verhandeling)
* 1942: *Hanns Johst spricht zu dir* (versameling verhandelinge)
* 1955: *Gesegnete Vergänglichkeit* (roman)

## Bronne 
* Gerhard Fricke & Mathias Schreiber (1988), *Geschichte der deutschen Literatur*. Paderborn: Ferdinand Schöningh.
* Bengt Algot Sørensen (1997), *Geschichte der deutschen Literatur. Band II. Vom 19. Jahrhundert bis zur Gegenwart*. München: C. H. Beck. [= Beck'sche Reihe 1217]
* Wolf Wucherpfennig (1986), *Geschichte der deutschen Literatur. Von den Anfängen bis zur Gegenwart*. Stuttgart: Ernst Klett.
Unmasked

**Unmasked** is 'n album van KISS wat in 1980 vrygestel is.

## Snitte en snitlengtes 
# Is That You? – 03:58
# Shandi – 03:36
# Talk to Me – 04:02
# Naked City – 03:52
# What Makes the World Go ´Round? – 04:15
# Tomorrow – 03:17
# Two Sides of the Coin – 03:16
# She's So European – 03:32
# Easy As It Seems – 03:25
# Torpedo Girl – 03:45
# You're All That I Want – 03:05
Nigerrivier

Die **Nigerrivier** (Engels: *Niger River*, Frans: *(le) fleuve Niger* [(lə) flœv niʒɛʁ]) is 'n groot suid-vloeiende rivier in Wes-Afrika. Die rivier, met 'n lengte van 4&nbsp;180&nbsp;km (2&nbsp;597 myl), is ná die Nylrivier en die Kongorivier die derde langste rivier in Afrika. Beide die lande Niger en Nigerië, geleë langs die rivieroewers, is daarna genoem.

[duimnael|links|Riviereiland aan 'n breë plek van die Nigerrivier in [Mali]]
[duimnael|links|Satellietbeeld van die Nigerrivier se noordelike loop in Mali. Op die linkerkant is bronriviere van die [Sénégalrivier te sien]]
[duimnael|links|Riviereiland in [Niamey, Niger]]
Die Nigerrivier ontspring in die Hooglande van Guinee, net oos van die grens met Sierra Leone. Die rivier begin in 'n noordoostelike rigting vloei deur Guinee tot by die grens van Mali. Hier bereik die Nigerrivier dié land se hoofstad, Bamako, en vloei verder in 'n noordoostelike rigting tot by Timboektoe. Net oos hiervan bereik die rivier sy noordelikste punt in die suidelike deel van die Sahara-woestyn en draai in 'n suidoostelike rigting. Naby Gao vloei dit deur die Sahelstreek en kruis Niger se grens. Hier vloei die rivier deur Niamey, die hoofstad van Niger. Aansluitend vorm die rivier gedeeltelik die grens tussen Benin en Niger en bereik die drielandepunt tussen Niger, Burkina Faso en Benin. Die rivier bereik Nigerië en verlaat die Soedangebied, wat deur 'n reënwoud opgevolg word. In die suidelike sentrum van Nigerië net suid van die hoofstad Abuja, mond die Benuerivier, die Nigerrivier se grootste sytak, uit. Vanaf hier vloei die rivier in 'n suidelike rigting en mond in die uitgestrekte Nigerdelta naby die hawestad Port Harcourt in die Golf van Guinee uit.

Die Nigerrivier word in Manding *Jeliba* of *Joliba* ("Groot Water"), *Orimiri* of *Orimili* ("Groot Water") in Igbo, *Egerew n-Igerewen* ("rivier van riviere") in Toearegs, *Isa Ber* ("groot rivier") in Songhay, *Kwara* in Hausa en *Oya* in Joroeba genoem. Die naam is vermoedelik afgelei van die Latynse woord *niger* vir swart of die Toearegse woord *Egerew n-igerewen*, wat vir die middelloop rondom Timboektoe gebruik is. Timboektoe was vroeër die suidelike einde van die Trans-Sahara-handel met die westelike Middellandse See en bron van die meeste Europese kennis in die gebied.

Europese magte het geglo dat die Sénégalrivier die mondingsrivier van die Nigerrivier is in die tyd toe hulle in die 16de en 17de eeu skepe langs die kus van Wes-Afrika begin stuur het. Mungo Park het in die 18de eeu die eerste Europese ontdekkingsreisiger geword wat die Nigerrivier vir die eerste keer in sy hele loop bevaar en destydse ryke besoek het. Daardeur is die verloop van die Nigerrivier verken.

## Sien ook 
* Lys van riviere in Afrika

## Verwysings 
## Verdere leesstof 
*  
*  
*  
*  Michael Obert: *Regenzauber. Auf dem Niger ins Innere Afrikas.* National Geographic Taschenbuch, 2010, 5.&nbsp;uitgawe. 

## Eksterne skakels 
*
Somoni

duimnael|Muntstuk van 5 somoni

Die **somoni** is sedert 2000 die amptelike geldeenheid van Tadjikistan. Dit word opgedeel in 100 diram (Tadjiks: дирам). Die geldeenheid is genoem na Ismail Samani.
Anykščiai

**Anykščiai**  (Pools *Onikszty*, Duits *Onikschten*) is 'n stad in Litaue en die administratiewe setel van die gelyknamige rajon- of distriksmunisipaliteit.

Na die stad, wat in 'n heuwelagtige landskap met meer as sewentig mere en by die samevloeiing van die Šventoji- en Anykšta-riviere geleë is, word dikwels ook as die "Weimar van Litaue" verwys: 'n aantal bekende literêre figure soos Antanas Baranauskas, Jonas Biliūnas en Antanas Vienuolis-Žukauskas is verbind met Anykščiai.
Kilimandjaro

duimnael|links|Kaart van Kilimandjaro en Berg Meru
**Kilimandjaro** (Engels: *Mount Kilimanjaro*) is 'n bergmassief in Afrika wat in die noordooste van Tanzanië naby die grens met Kenia geleë is. Met sy hoogte van 5&nbsp;895 meter is dit die hoogste berg in Afrika, asook die hoogste alleenstaande berg ter wêreld. Die massief bestaan uit die drie vulkane: *Kibo*, *Mawenzi* en *Shira*.  Dit is een van die Vulkaniese Sewe Kruine.

Tussen 1885 en 1918 was die berg die hoogste punt op Duitse gebied (Duits-Oos-Afrika) en vanaf 1902 tot 1918 is die berg ná Keiser Wilhelm *Kaiser-Wilhelm-Spitze* of *Wilhelmskuppe* genoem. Die Kilimandjaro Nasionale Park is in 1987 deur Unesco as wêrelderfenisgebied gelys.

Die hoogste punt op die berg staan bekend as *Uhuru-piek* (Swahili vir: "Vryheid") . Daar is sewe roetes wat lei na Uhuru-piek met slegs een wat werklike klimwerk vereis. Die temperatuur daal tot by -30&nbsp;°C bo-op die berg.

Roetes na die bergtop neem 5-8 dae. Hoe meer tyd bestee word om te klim, hoe makliker sal dit wees om te akklimatiseer.

## Verwysings 
## Eksterne skakels 
*   Amptelike Unescobladsy
*
Amasonerivier

[duimnael|links|Die hawe van [Manaus aan die Rio Negro]]
duimnael|links|Satellietbeeld van die Amasonedelta
[duimnael|links|[NASA-Lugbeeld van die Amasonedelta]]
[duimnael|links|Satellietbeeld van die Amasonedelta (wes) en die [Rio Tocantins-monding (suid) met die Marajó-eiland soos in 1992 opgeneem]]
Die **Amasonerivier** (Portugees: *Rio Amazonas*, Spaans: *Río Amazonas*) is 'n groot oos-vloeiende rivier in Suid-Amerika. Die rivier, met 'n lengte van 6&nbsp;437 km, word algemeen beskou as die tweede langste rivier in die wêreld ná die Nylrivier. Die Amasonerivier het tydens sy loop verskeie benamings, afhangend van die inheemse bevolkings langs die rivier. *Rio Solimões* is tans die enigste amptelike benaming, wat van 'n inheemse stam afgelei is. Vicente Yáñez Pinzón, wie die rivier vir dier eerste keer verken het, het dit *Río Santa Maria de la Mar Dulce*, kort *Mar Dulce*, genoem. Later, na 1502, het die rivier as *Río Grande* bekend gestaan. Die herkoms van die naam *Río Marañón*, wat terselfdertyd gebruik is, is tans onduidelik. Die naam het in die boloop van die noordelike bronrivier en die onderloop van die Brasiliaanse deelstaat Maranhão bewaar gebly.

Die herkoms van die Amasonerivier se naam is nie bekend nie. Gedeeltelik word die oorsprong van die naam teruggestuur aan die feit, dat die Europese ontdekkingsreisigers onder Francisco de Orellana vegtende inheemse vroue gesien het en die rivier na die Amasone uit die Griekse mitologie benoem het.

Die Amasonerivier se twee bronriviere, die noordelike Río Marañón en die suidelike Río Ucayali, ontspring in Nevado Mismi, Arequipa, in die Peruaanse Andes. Naby Iquitos, Peru, kom die twee takke bymekaar en vorm vanaf hier die Amasonerivier, tot Manaus ook *Rio Solimões* genoem. Aansluitend kruis die rivier die grens tot Colombia en 'n kort tyd later die grens tot Brasilië. In die deelstaat Amazonas mond die eerste drie groot sytakke, die Río Putumayo, die Rio Juruá en die Rio Japurá, in die Amasonerivier uit, gevolg deur die Rio Purus. Aansluitend mond die Rio Negro in Manaus en die Rio Madeira in die Amasonerivier uit. Beide, die Rio Negro en die Rio Madeira, is die wêreld se grootste sytakke. Vanaf hier het die Amasonerivier 'n breedte tussen vier en tien kilometer. In die deelstaat Pará mond naby Santarém die Rio Tapajós en naby Porto de Moz die Rio Xingu, die laaste groot sytakke van die Amasonerivier, in. Later bereik die rivier die uitgestrekte Amasonedelta, net oos van Belém. Hier mond die Amasonerivier in twee takke, die *Canal Norte* (40% van die afloop) en die *Canal Sul* (56% van die afloop), in die Atlantiese Oseaan uit. Omstreeks 100 km suid mond die Rio Tocantins in die Atlantiese Oseaan uit. Beide riviere was vroeër met mekaar verbind. Tussen beide mondings is die Marajó-eiland geleë.

## Verwysings
Fiestas

Die **Fiestas** is 'n gala-geleentheid wat deur kykNET aangebied word waartydens Afrikaanse kunstenaars vir hul prestasies op die verhoog en agter die skerms vereer word. Melding word ook gemaak van Afrikaanse feeste wat 'n platform vir nuwe produksies bied.

Die eerste Fiestas op 3 Februarie 2011 in die Kunstekaap-operahuis in Kaapstad aangebied. Altesaam 18 pryse is tydens die geleentheid uitgedeel. KykNET se kanaalhoof, Karen Meiring, het gesê dat teater en televisie nie in isolasie kan funksioneer nie, en dat dit belangrik is om erkenning te gee aan die ongelooflike werk wat in die Afrikaanse teater en vermaaklikheidsbedryf gelewer word.

## 2011-Wenners 
Die volledige lys van wenners is:

* Beste opkomende kunstenaar: Moenier Adams vir sy vertolking in *Afrikaaps* (deur die Argitekbekke).
* Beste teaterontwerp: Marthinus Basson vir sy stelontwerp in *As die broek pas*. 
* Beste Fiesta-aanbieder vir 2010: Bobby van Jaarsveld.
* Lewensbydrae tot die Afrikaanse woordkuns: Verna Vels.
* Beste spel in ’n solovertoning: Antoinette Kellermann vir haar vertolking in *As die broek pas*. 
* Beste regie: Nicola Hanekom vir haar produksie *Betésda*. 
* Beste prestasie in klassieke musiek: James Grace vir *Around the World in 60 Minutes*. 
* Gewildste musiekgebeurtenis: Hatfield Karnaval.
* Lewensbydrae tot Suid-Afrikaanse musiek: Stefans Grové.
* Beste prestasie in 'n musiekgedrewe produksie: *Afrikaaps*.
* Beste byspeler: Theodore Jantjies vir sy vertolking in *Vaselinetjie*. 
* Beste vrouebyspeler: Bettie Kemp vir haar vertolking in *Dood van ’n verkoopsman*. 
* Lewensbydrae tot die Afrikaanse teater: Cobus Rossouw.
* Beste akteur: André Odendaal vir sy vertolking in *Magspel*. 
* Beste aktrise: Antoinette Kellermann vir haar vertolking in *As die broek pas*. 
* Gewildste kunstefees: US Woordfees.
* Beste nuutgeskepte Afrikaanse opvoering: Nicola Hanekom vir haar produksie *Betésda*.
* Beste aanbieding: *As die broek pas* (eenpersoon-stuk).

## Verwysings
Karen Meiring

**Karen Meiring** is 'n lid van die a cappella-musiekgroep Cutt Glas asook die hoof van DStv se kanale KykNET, Koowee en MK.

Voor haar aanstelling by DStv was sy die uitvoerende hoof van die Oude Libertas-amfiteater in Stellenbosch. Vanaf 1999 tot 2007 was sy die uitvoerende hoof van die KKNK. Sy is sedert 1990 'n lid van *Cutt Glas*.

## Verwysings